ISIGIDIMI SAMAXOSA, NOVEMBER 1, 1887.

85

 I-INSTITUTION YASE BLYTHSWOOD.

Nyakenye le Institution yase Blythswood ite nayo kwanje ngezinye i Institution yahlutwa i *grant* ngu Rulumente ezincedisa imfundo. Ite londawo yabonisa ukuba kuyakuqubeka nzima malunga ngecala lemali, kodwa ko bate abo bongamele lo Institution abatanda kwenza nto ingati ilincipise inani labo bebesebefundiswa kade. Kubekiswe isicelo kuma Mfengu sabekiswa nge Committee, isesiti makubeko into ayenzayo malunga nesi sikewu. Ama Mfengu, ayivumile londawo, ayonza ngesisa, arola amashumi amahlanu eponti £50 kweso siqingata salomnyaka. Londawo yongeza kwamanye amashumi amahlanu awaye- rolelwe ukuncedisa ukulungiswa kwendawo ezonakeleyo ezakiweni zomzi, ngonyaka ongapambili.

Lendawo yalenyameko ingaka yama Mfengu, ukunyamekela le Institution ayirolele imali eninzi kangaka ekwakiweni kwayo, ibonakaliswe zezi mali amane ezirola, kwandawonye nokuyixasa ayixasa ngako ngokutumela abantwana bawo kuyo, abamanani aya enyuka ngokunyuka. Londawo asikuko nokuba iyabakutaza abo bapete umsebenzi kona.

INTLANGANISO EB’ISE NAZARETE
(SHESHEGU.)

Kubeko intlanganiso emnandi kunene e Sheshegu, ngosuku Iwe 26 ku October. Lentlanganiso ibi yenye yezimnandi kunene, abantu banikela ngamagqasi, nokucwayita, okukulu. Kwati ngokuhlwa kwabako ne tea-meeting, kwavunywa zi *Choir* ezimbini zavuma kamnandi, zayivuyisa okunye intlanganiso. Imali eroliweyo emhlope ziponti ezimashumi mabini anesixenxe, £27 nento ngapezulu. Zalapa inkomo, gusha, bokwe, hangu, nkuku, nxowa zamazimba, mbona njalo-njalo. Xa yonke lonto iqokele- Iweyo ngamanani apantsi imalunga namashumi amane £40—Azi kuyakutini na e-Mxelo nase Roxeni mhla ifike kwezondawo.

INTLANGANISO ZE MVUSELELO
E LOVEDALE.

Kuke kwako intlanganiso ze mvuselelo e Lovedale, kususela kusuku Iwe 16 ku October, kwade kwalolwa 23. Yayizintlanganiso ezazijonge kulondawo kupela. Zamana ukwenziwa ngokuhlwa kuzo zonke ezontsuku, iyimitandazo, nentshumayelo ezimfutshane ezinge Ndaba Ezilungileyo,
kushunyayezwa yonke into engabafundi kulo mzi, emhlope kwa nentsundu. Abafundisi abangapandle kwaba lo mzi abeza kuncedisa ngo Revs. P. J. Mzimba wase Lovedale, A. Hanesworth wase Bofolo, W. Stuart wase Burnshill, noE. Makiwane wase Macfarlan.

Babe mbalwa namhla abazinikeleyo, akubangako ntshukumo inkulu ivelileyo ngenxa yezi ntlanganiso, into enjengaleyo ivuyise abafundisi base America, abase Natal. Kodwa kona ukushunyayelwa kwe gospeli akunakuswela ziqamo, nangani singaboniyo apo iye yawela kona imbewu leyo, nalapo sel’iqala ukuntshula kona. Lona ixa lokuhlwayela lahlala lileletu ; kanti Iona elokuvuna, lifika kunyenentando ka Tixo.

 INTLANGANISO YA PESHEYA KWE NCIBA.

Intlanganiso yo Manyano nge Mvo Zabantsundu yahlangana kwa Nomaheya, kumandla wase Nqamakwe kusasa mhla ngolwe Sihlanu evekini nge 30th ku September 1887. U Mr. J. Mazamisa wase Hlobo ub’esesihlaIweni. Amanene azizibonda ayengapezulu kweshumi,zaye intsika zentlanganiso ziko zonke. O Messrs J.Mazamisa, A. Gontshi, J. Sikwebu, L. Mgidi, K. Dingiswayo, no K. Masiko, namanene azikataleleyo anje ngo
Messrs P. Lusaseni ayeko. Intlanganiso yabankulu, yazala indlu akwabiko nendawo yokuhlala.

Imicimbi ebekwe entlanganisweni mitatu. 1 I Trankei
ifanelwe na kuhlomela kwisibeno ngo Mteto we *Voti esingu Tungumlomo wase Koloni.?* 2 Umlungu omakanyulwe abe ngum Meli e Palamente ingangubani na. 3 *Ukufundwa kwe ncwadi engecebo legqweta le Jaji mayelana nokuba izibonda ne Titshala zizicaka zika Rulumente na, kangangokuba zibe pnatsi kwe Civil Service Act umteto ongavumeli izicaka zika Rulumente zixoxe indaba zolaulo?.* U Mr. Gontshi e sukile ute: Uzakutabata indawo yokuqala, acinga ukuba inkulu. Ute ufuna ukuba intlanganiso

ike iqonde into esisiao isibeno sase Koloni pambi kokuba iwise izwi layo. Ucaze u Mteto we Voti nje ngoko umiswe yile Palamente isand’ukungena ungene kwinto esiyiyo; Isibeno ekutiwa ngu Tungumlomo ucaze umteto ka Mr. Hofmeyr. Enjenjalo—ute
yimfanelo ye Transkei kuzo zonke indawo ezinkulu ezipatelele banzi eluhlangeni oluntsundu ukuba ivelane,idibano ne Koloni, ekukuseleni amalungelo ohlanga oluntsundu e South Africa apa. Ute ngayo lendawo yesibeno unosizi olukulu ukuti singati sipumelele, i Transkei ingalahlekelwa. Ute u Tungumlomo ufuna ukuba ivoti mayiyekwe ime njengoko ibinjalo. Ngokwake ukubona
Kunqabile ukubonisa ngobunqina obucacileyo ukuba, u Rulumente ngokwenza u *Mketo wo Xande* Iwe £25 0s. 0d. ukuze umntu avote, inga ngokwenjenjalo wenze iqinga lokukupa abantu evotini, oku umteto, kungenakuboniswa ukuba ubekise kubantu abamnyama bodwa. U Rulumente unalo ilungelo lokuyihlambulula ivoti ngalo lonke ixesha, abonayo ukuba kuko kuyo abangayifaneleyo. Nokuba umketo lo woxande liqinga, nokuba asililo, imfanelo u Rulumente unayo yokuhlambulula, kwaye kunzima ukubonisa ukuba umketo ubekise kwabamnyama bodwa. Xa sikangela inqubelo pambili yohlanga oluntsundu e South Africa, ngokukodwa e Transkei uyakolwa ngumketo woxande evotini, xa uxakwe ngu Mteto ka Mr.
Hofmeyr. Ute akakolwa ukufumane sibambe ukuvota sonke, namaqaba nabahedeni, singenamisebenzi yanqubelo pambili yohlanga ebonisayo ukuba siwafanele amalungelo okuvota. Ukuba ke kwako umteto oyakuba nelungelo ngecala lohlanga, ngulo mteto womketo wo Xande Iwa £25 0s. 0d. oxaswa ngu Mteto ka Mr. Hof-
meyr. Into efunekayo eluhlangeni asikuko ukuba kuzale ivoti siti. Yimisebenzi yenkutalo eyalata ukukanya, eyakuba sihlahla naku Mlungu ukuba uhlanga oluntsundu oku Iwenza imisebenzi etile, masilungenise kumalungelo atile. U Rulumente uyekelele kuye wonke ubani, kwi nqenera ebelivota lingenayo indawo yokuhlala, ukuba lenze umsebenzi otile oyakuba sihlahla, somoya omhle wenqubelo pambili yohlanga ukuze ungene evotini. Wonke ubani

ongelilo ivila elisezantsi kusemandleni ake, ukuba alisabenzele ilungelo le voti, ngokukodwa eyakutsalwa ngamalungelo apantsi ko mteto ka Mr. Hofmeyr. Indlela yokulwela amalungelo etu, ngobuninzi be voti, ayinamalungelo akaulezayo nasimbuku ukunyusa uhlanga. Kanti unenkolo enkulu xa abantsundu bayakuguqa ngamadolo balwele amalungelo ngemisebenzi yokuzalisa umketo wengxande evotini, yindlela ekaulezayo neyakuba neziqamo eluhlangeni exesheni. U Mr. Gontshi utabate imeko yezinto e Koloni, wayilinganisa nemeko yezinto e Transkei.
Abantu abaninzi ngamaqaba naba heyideni, bambalwa abantu abanokukanya. Ukuba isibeno sase Koloni, sipumelele umteto e votini wema nje ngoko ubunjalo singagqunyelwa ngamaqaba naba heyideni—Mhlaumbi utshaba olufuna ukungenisa utywala pesheya kwe Nciba, ngokutemba ivoti yamaqaba ngobuninzi, angazimisa ukuba anyulwe amele i Transkei angene ngenxa yobuninzi be voti
yamaqaba naba heyideni, ngapandle ko mteto ono mketo evotini, akukonto ingasindisa ububi obunjalo ukubakoe Transkei apa ngokukodwa. Ngako ute unenkolo ukubaumketo evotini uxaswa ngamalungelo apantsi ko Mteto ka Mr. Hofmeyr. Asinakupumelela e Transkei ngapandle kwalo mteto wo mketo, ngezizatu azixelileyo. Ngoko ke akanankolo ukuba sihlomele kwisibeno sase Koloni. U Mr. Joseph Sikwebu, ute uyicasile ngokukulu indawo etetwa ngu Mr. Gontshi, ukuba i Transkei mayi-
ngasixasi isibeno sase Koloni. Ute ukolwa ukuba lo Mteto mtsha ukupa abantu abamnyama evotini, ute akakolwa ukuba umketo woxande uyakuba lilungelo Labantu abamnyama. Ewe uxande yinto elungileyo eluhlangeni. Kodwa abantu bangazaka ingxande nokuba ivoti imi ngokudala. Ute uyakolwa ukuba umteto ka Mr. Hofmeyr namalungelo awo uneqinga ngasemva lokungenisa utywala bomlungu kwabaninzi e Transkei. Yimfanelo ye Transkei
ukuba iyixase i Koloni, ngokuba ivoti le iyakuba nelungelo nase Transkei, xa sinevoti eninzi siyakusoloko sinyula abantu abakuhambisa uluvo Iwetu kakuhle e Palamente.

 U Mr. J. Mazamisa, ute uyamxasa u Mr. Gontshi kwi nteto yake yena, akateni kukubona kwe Koloni. Tina simelwe kukangela amalungelo e Transkei. Umteto wevoti ngapandle kwo mketo uteta ukuba abantu abanokukanya abambalwa bagqunyelelwe ngaba heyideni kungene intshaba ngobuninzi be voti zabaheyideni abangakataliyo lilungelo lohlanga. U Mr. Mazamisa ute uyakolwa ngumketo woxande evotini, uxaswa ngamalungelo apantsi